Carlos Torres

**Carlos Torres Barallobre**, nado na Coruña o 19 de xaneiro de 1934 e finado na mesma cidade o 30 de outubro de 2020, foi un futbolista e adestrador de fútbol galego, que xogaba de extremo.

Fillo do histórico extremo do Deportivo da Coruña Pepe Torres, xogou no Xuvenil e no Fabril, pero ao non mostrar interese por el o Deportivo, fichou polo Celta de Vigo en 1952. Despois dunha década xogando na Primeira División co Celta e o Espanyol, pasou polo Málaga e brevemente polo Deportivo, antes de marchar a Venezuela onde xogou no Deportivo Galicia e onde comezou a súa etapa como adestrador. 

Á súa volta a Galicia adestrou á selección galega xuvenil, ao Fabril, ao Deportivo da Coruña, ao Compostela e ao Sporting Sada.

## Traxectoria 
### Como futbolista 
#### Comezos 
Comezou a xogar ao fútbol en varios equipos coruñeses como o Cantábrico da praza de Santa Catalina, o Alameda (onde coincidiu con Luis Suárez e Lázaro Candal) ou o Sin Querer. No verán de 1950 fichou polo Xuvenil e ao ano seguinte pasou ao Fabril. Aos 16 anos realizou unha xira por Portugal co Deportivo da Coruña pero non chegou a xogar ningún partido. asinou co Celta de Vigo. Debutou na Primeira División nun partido fronte ao Sporting de Gijón no Molinón. Disputou 119 partidos co club vigués en cinco tempadas e anotou 42 goles, incluído un triplete ao Atlético de Madrid nunha histórica goleada por 8-1. Ese mesmo ano, nunha xira co equipo por América do Norte, sufriu unha fractura de peroné, que o mantivo afastado dos terreos de xogo un tempo. Participou tamén nas xiras do equipo por Nixeria, a Guinea Española e Libia,e viviu un descenso a Segunda. Xogou no once inicial na maioría dos restantes partidos da tempada, pero non puido evitar o descenso do club a Segunda. Ao remate da campaña emigrou a Venezuela.

#### Deportivo Galicia 
En Caracas fichou polo Deportivo Galicia, onde xogou dúas tempadas, ata 1968, conquistando dúas Copas Venezuela.

### Seleccións nacionais 
As súas boas actuacións no Espanyol levárono a xogar na selección española B, coa que xogou dous partidos, fronte a Portugal en 1958 e fronte a Turquía en 1959. Xogou tamén un partido coa selección catalá, fronte á de Berlín en 1958.

### Como adestrador 
En Venezuela obtivo a licenza de adestrador, foi profesor nun colexio onde adestrou catro equipos de rapaces, e dirixiu tamén ao Deportivo Galicia e a aos xuvenís da selección venezolana. Ao seu regreso a Galicia substituíu a Chao á fronte da selección galega xuvenil, coa que chegou durante tres anos consecutivos ás semifinais do Campionato de España.

No verán de 1973, coa chegada de Manuel Sánchez Candamio á presidencia do Deportivo da Coruña, Torres foi elixido para ser o adestrador do Fabril, así como o segundo adestrador do primeiro equipo do club. En outubro de 1973 colleu as rendas do primeiro equipo, substituíndo ao chileno Fernando Riera, despois dun mal inicio de tempada con só unha vitoria nos primeiros oito partidos. Aínda que comezou con catro vitorias consecutivas, os resultados empeoraron a partir de aí, e foi cesado en xaneiro, despois de catro derrotas seguidas. Continuou como segundo adestrador do equipo durante as etapas de Irulegui e Naya e dende setembro de 1975 compaxinou o cargo coa súa segunda etapa como seleccionador galego xuvenil, tarefa compartida con Pepe Villar. 

En xuño de 1976 converteuse no novo técnico da SD Compostela, que viña de ascender á Terceira División. Con Torres no banco o equipo santiagués logrou esa mesma tempada o ascenso á nova Segunda División B. Renovou por un ano máis e dirixiu o cadro branquiazul na súa primeira tempada na categoría pero o equipo acabou descendendo, polo que deixou o cargo ao remate da campaña 1977/78.

En agosto de 1979 fichou como adestrador do Sporting Sada. Con este equipo realizou unha xira por Venezuela en 1980. Xogou tamén ao fútbol sala no equipo Naranjas Ibáñez e ao fútbol de veteranos.

## Vida persoal 
Casou con María Consuelo García Laliena, coa que tivo tres fillos: José Carlos, Mario e Laura.

## Notas 
## Véxase tamén 
### Ligazóns externas 
* Datos do xogador en BDFutbol .
* Datos do adestrador en BDFutbol .